Sairaan lapsen hoitopalvelu - PHHYKY
Päijät-Hämeen hyvinvointiyhtymä tarjoaa henkilöstölle vapaaehtoisen sairaan lapsen kotihoitopalvelun työsuhde-etuna. Kun lapsi sairastuu, työntekijän on mahdollista tilata omaan kotiin ammattitaitoinen lastenhoitaja, joka on omistautunut pienen potilaan hyvinvoinnille työpäivän ajaksi.
/ Työyhteisölle / Perheystävällinen työpaikka / Sairaan lapsen hoitopalvelu
Sairaan lapsen hoitopalvelu on tarkoitettu tilapäiseen hoitovapaaseen oikeutetuille vanhemmille, kun perheessä oleva alle 12-vuotias tai vammainen lapsi on sairas tai toipilas (KVTES 9§ 1mom). Tilaamalla palvelun vakuutat, että sinä tai toinen vanhempi ette ole hoitamassa sairasta lasta. Hoitopalvelu on veroton etuus ja täysin vapaaehtoinen.
Sovi esimiehen kanssa palvelun käytöstä, koska palvelun maksaa oma yksikkösi.
Tutustu ohjeisiin huolellisesti. Sitoudut noudattamaan ohjeita, kun tilaat palvelun.
Voit käyttää hoitopalvelua enintään neljän päivän ajan lapsen sairautta kohden ja enintään 12 päivää vuodessa.
Lastenhoitajan minimitilausaika on 4 tuntia.
Palvelu on käytössä työaikoinasi arkipäivisin, viikonloppuisin ja pyhäpäivinä.
Peruutus on tehtävä edeltävänä päivänä klo 20 mennessä. Jos et peru, ja et tarvitsekaan palvelua, maksat hoitajan itse.
Kilpailutetuista palveluntuottajista ensisijaisesti käytetään Kotipalvelu Mehiläistä.
Perhe voi tilata hoitajan soittamalla Kotipalvelu Mehiläisen palvelunumeroon p. 040 139 5530, jossa asiakkaita palvellaan henkilökohtaisesti klo 06.30 – 22.00, vuoden jokaisena päivänä.
Lue ohje Sairaan lapsen kotihoitopalvelu henkilöstöetuna Mehiläinen
Kun soitat, kerro
lapsen arvioitu hoitoaika, max 4 päivää,
lapsen perussairaudet, allergiat ja lääkitykset ja muut tarvittavat tiedot
omat yhteystietosi ja henkilönumerosi
työnantajasi nimi, vastuuyksikkösi nimi ja kustannuspaikkanumero 9 -numeroinen,
puhelinnumero, josta sinut tavoittaa työpäivän aikana sekä
muut asiat, jotka toivot lastenhoitajan huomioivan vuoronsa aikana.
Kotipalvelu Mehiläinen puh 040 139 5530 lue ohje Sairaan lapsen kotihoitopalvelu henkilöstöetuna Mehiläinen
Mikäli ensisijainen toimittaja ei pysty järjestämään hoitajaa, voit tilata hoitajaa Alinan Hoivatiimiltä.
Alina/Avuntuo Oy lue ohje tästä Sairaan lapsen kotihoitopalvelu henkilöstöetuna tiedote Alina Hoivatiimi Oy
Sairaan lapsen hoito tapahtuu kotonasi.
Palvelu koskee ainoastaan sairasta lasta, perheen muut lapset eivät kuulu hoito­palvelun piiriin.
Palvelu sisältää lapsen hoidon ja siihen liittyvät toimet: lapsen iän mukaisen ravit­se­misen, pukemisen, pesemisen, levon tarpeesta huolehtimisen, lääkkeen annon vanhempien oh­jeiden mukaan, iän ja voinnin mukaisen seuranpidon, voinnin seurannan (esim. lämmön mittaus) sekä yhteydenpidon vanhempiin sopimuksen mukaan.
Palvelu ei sisällä kodinhoitotöitä. Hoitaja huolehtii, että koti on siinä kunnossa kuin se oli vanhempien lähtiessä töihin.
Hoitajat ovat pätevyydeltään joko sosiaali-, terveys- tai kasvatusalan toisen asteen tutkinnon suorittaneita tai heillä on muutoin käytännön kokemuksella hankittu osaaminen lastenhoidossa.
Hoitajat on haastateltu henkilökohtaisesti. Jokainen on esittänyt rikosrekisteriotteensa. Palveluntuottaja on soittanut suositukset edellisiltä työnantajilta.
Peruuttamatta jätetyistä tilauksista laskutetaan neljän tunnin hoitoveloitus, joka veloitetaan suoraan tilauksen tehneeltä työntekijältä.
Lasku palvelun käytöstä ohjautuu työntekijän henkilönumeron mukaisesti hänen omaan työyksikköönsä laskujen tarkastajalle, joka tarkastettuaan toimittaa laskun hyväksyjälle.
Sairaan lapsen hoitopalvelu ohjeet